
REPUBLIKA HRVATSKA
TRGOVAČKI SUD U SPLITU             			      
Split, Sukoišanska br. 6


U  I M E  R E P U B L I K E  H R V A T S K E

R J E Š E NJ E 

	               Trgovački sud u Splitu, po sucu ovog suda Velimiru Vukoviću, kao stečajnom sucu, u stečajnom postupku povodom prijedloga predlagatelja-dužnika RUDA, d.o.o., Domovinskog rata 65, Sinj, OIB: 29715077426, za sklapanje predstečajne nagodbe, na ročištu radi sklapanja predstečajne nagodbe održanim kod ovog suda 19. prosinca  2017. godine
r i j e š i o   j e                                               

1. Odbacuje se prijedlog za sklapanje predstečajne nagodbe u ovoj pravnoj stvari.

2. Po pravomoćnosti ovo će se rješenje dostaviti Nagodbenom vijeću Financijske agencije, radi donošenja odluke o obustavi postupka predstečajne nagodbe.

Obrazloženje

Dužnik je kao predlagatelj predložio sklapanje predstečajne nagodbe, te je uz prijedlog dostavio sve potrebne isprave predviđene člankom 66. stavak 3. Zakona o financijskom poslovanju i predstečajnoj nagodbi („Narodne novine“ broj: 108/21, 144/12 i 81/13, dalje ZFPPN), a nakon što je proveden postupak pred Financijskom agencijom, Regionalni centar Split.
Naime, pred Financijskom agencijom je dana 21.listopada 2015.. doneseno rješenje o otvaranju postupka predstečajne nagodbe nad dužnikom RUDA, d.o.o., Domovinskog rata 65, Sinj, OIB: 29715077426.

Sud je zakazao ročište radi sklapanja predstečajne nagodbe za dan 19.prosinca  2017., a svi sudionici postupka o ročištu su obaviješteni putem web oglasne stranice Financijske agencije, na kojoj je rješenje suda objavljeno dana 29.studenoga  2017.godine, te putem e-oglasne ploče suda, sve sukladno odredbi čl. 66. st. 7. ZFPPN-a.

Na ročite radi sklapanja predstečajne nagodbe pristupili su dužnik i vjerovnik Republika Hrvatska, Ministarstvo financija, Područni ured Split čije potraživanje iznosi 1.310.160,54 kuna, dok ukupna potraživanja utvrđena u ovom postupku iznose 1.925.187,54 kune, tako da bi za predstečajnu nagodbu trebali glasati vjerovnici čije tražbine iznose 2/3 utvrđenih potraživanja, a što iznosi 1.283.445,00 kuna.
U konkretnom slučaju, a nakon održanog ročišta pred sudom, razvidno je kako nisu ispunjene pretpostavke iz čl. 66. st. 9. ZFPPN-a, a koji određuje da će sud dopustiti sklapanje predstečajne nagodbe ako su na ročištu za sklapanje predstečajne nagodbe svoj pristanak dali dužnik i vjerovnici koji su prihvatili plan financijskog restrukturiranja, a čije tražbine čine potrebnu većinu iz čl. 63. tog Zakona.

Naime, u konkretnom slučaju, nema uvjeta za sklapanje predstečajne nagodbe, zato što je većinski vjerovnik Republika Hrvatska, Ministarstvo financija,na ročištu za sklapanje predstečajne nagodbe uskratio svoj pristanak za sklapanje predstečajne nagodbe u ovoj pravnoj stvari , radi čega je  prijedlog dužnika odbačen u skladu s čl. 66. st. 10. ZFPPN-a, te će po pravomoćnosti ovog rješenja, a postupajući u skladu s čl. 66.st. 2. istoga Zakona sud rješenje dostaviti nagodbenom vijeću radi obustave postupka i podnošenja prijedloga za pokretanje stečajnog postupka. 

U Splitu, 19. prosinca  2017. godine.
 
S U D A C 

Velimir Vuković v.r.
Za točnost otpravka-ovl.sl.

Marija Elez


POUKA O PRAVNOM LIJEKU: 
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, pismeno u tri primjerka, u roku od 8 dana, a koji rok počinje teći protekom osmog dana od objave ovog rješenja na web stranicama Financijske agencije. 

DNA:
-   Fina, Regionalni centar Split, uz  zapisnik i dopis
-   sudski registar ovog suda 
-   dužniku RUDA, d.o.o., Domovinskog rata 65, Sinj 
-   e-oglasna ploča suda, rok 15 dana
-   u spis

